
anta , mihi apud vos , Auditores , et socii 
ornatissimi , auspicatissimo hoc die , quo Acade- 
miam nostram beat atque exhilarat , eius vere 
decus , et ornamentum , praeclarissimus vir , at- 
que Professor , novus Italicus Hippocrates Ia- 
cobus Thoraasinius, verba habituro de diversis Me- 
dicae Artis instaurationibus , ac de illa praeser- 
tim , in qua nova reperta est agentium series , 
quae non incitando, sed controstimulando agunt, 
tanta inquam rerum dicendarum materies ob- 
iicitur , tanta diversarum observationum seges 
oboritur , ut ancipiti cogitatione haerere animus, 
neque unde ordienda oratio mea, neque ubi ter- 
minanda sit, exploratum satis habere videatur. 
Et revera quis unquam quavis mente , quovis 
ingenio praeditus , quibusvis Medicae Artis 
praeceptis pollens, coram spectatissimo isto con- 
sessu dicturus non fluctuaret , haereret , atque 
deficeret? Deus immortalis! quid per me esset 
agendum , nisi tanti Viri , ac spectatissimi Pro- 
fessoris conspectus, mihi animum viresque add<- 
ret ? Video enim in hoc eruditissimorum virorum 
coetu mihi dicere aequo numine obtigisse. Hac 
itaque spe confirmatus, atque non parum erectus 
ad propositas observationes enucleandas , et ad 

mea peracta experimenta judicio vestro subjici- 
enda , jam venio ; quas demonstrationes , Artis- 
que Medicae doctrinas dura cursira expediam , 
confido vos parvi milii temporis usuram mini- 
me pro vestra humanitate denegaturos. 

Tot inter , ac tara diversas instaurationes , 
quas Medicinalis Ars viginti abhinc saeculis pas- 
sa est , principem , ni fallor , locum obtinent , 
atque in Medicinae historia clariorem tres , quae 
proximis anteactis temporibus prodiere; Brouniani- 
smus, Contro-stimulantismus, et Homoeopathismus. 

Non. mihi mens est de primo vobis verba 
facere , nam nihil aliud agerem , nisi res plane 
tritas, quas optime nostis, quaeque artis medicae 
tironibus quotidie in schola medica proponuntur, 
iterare ; hoc unum vobis significabo , praestan- 
tissime Brounio de vitae organicae inhaerentium 
elementorum notitiam debere nos; is enim primus 
de ejusdem existendi modo disseruit, per incitantes 
seu stimulos scilicet , et vim organicam , quam 
excitabilitatem voluit nuncupari , vim in solis 
organicis corporibus ab ipso perspectam. 

Duos dein incitantes distinxit in plus nem- 
pe , et minus , inque his duobus totam morbi 
vim sitam esse dixit, sanitatem vero in statu me-, 
dio poni , idest stimulorum normalium actione. 

Actione stimulorum maxime adaucta inci- 
tamenti infirmitas oritur ; a vi vero incitantium 
iu minus, oritur contra languoris infirmitas , ab 

ipso dicta morbus Asthenicus , quam Hyposthe- 
niant seu hyposthenicum morbum per me libuit no- 
minare. 

Ex dictis apparet , Brounii sententia suorum- 
que fautorum nihil esse quod excitans non sit, mo- 
do tamen supra expresso. Si ergo agentes omnes, 
cujuscumque modi sint, incitando agunt in ma- 
gis et minus, sequitur inde ut cum sint effectus 
semper causis convenientes , reagendo , habendae 
essent semper affectiones adaucti incitamenti , ser- 
vata stimuli proportione , et nunquam deficientis 
incitamenti morbi, habitis stimulantibus in mi- 
nus : et hac de causa Brounianae Philosophiae 
error deprehenditur , cujus Auctor asseruit , sta- 
-tuitque ex centum infirmitatibus , nonagintanovem 
Hyposthcnicas esse, et vix unam Hypersthenicam. 

Datum vero erat Gcnuensis contagii Scrip- 
tori, novaeque medicae - Italicae scientiae Auctori, 
errorem detegere, nunquam remittendum Brounio 
suis fictis incitantibus in minus. Hi clarissi- 
mi viri summo ingenio , summaque eruditione 
praediti , quibus Italia nostra refulget , et hos 
inter, spectatissimus, otnniumque saeculorum lau- 
de dignus Professor Iacobns Thomasinius, decus ve- 
re et ornamentum Academiae nostrae , quem ju- 
re meritoque ut Italicum Hippocratem , Artisque 
medicae instauratorem veneror; hi inquam, vete- 
re repulso errore , in medium proferentes , non 
simplicis contemplationis, sed. rectae experientiae 

illustria facta , novam nacti sunt agentium seriem 
qui non incitando agunt , modo tamen stimulan- 
ti opposito nempe contra stimulando. 

Aperte fateor Auditores me decem circiter 
annos, nempe usque ad annum millesimum octin- 
gentesimum , toto animo , totisque viribus Brou- 
nianae sententiae favisse , sed quum postea Arekigy- 
mnasium Ticinense qualuoi fere annos crebro adi- 
issem, ibi partim Genuense contagium contemplan- 
do , ejusque scriptorem saepius perlegendo , par- 
tim Clinicis observationibus studiose adstando , 
excellentium atque illustrium Professorum, Raggii 
et Bordae, aequo , libentique animo novae instau- 
rationi medicae acquievi , ejusque acerrimus fau- 
tor ac propugnator extiti , ac talem adhuc me es- 
se aperte profiteor. 

Cum vero Neapolim rediissem florentissimam 
urbem, ac praestantissimorum hominum feracis 
simam y perutile , . atque necessarium duxi , has 
novas medicas doctrinas Clinicis observationibus 
accommodatas, Amicis, Praeceptoribus, atque per- 
multis auditoribus meis significare. Hinc mihi 
prima mali labes. Hinc omnes pene medicinae 
cultores in me irruerunt ; quumque ab illis ma- 
ximas gratias , gratique animi significationes pro 
tam singulari beneficio expectarem , et ab erudi- 
tissimis in arte patrocinium ac tutelam, mihi ve- 
xationes , et impedimenta parantur ; nil vero me 
a sententia valuit removere, quin etiam foriis et 

constans haud pericula metuens, mearum lectio» 
nam et observationum, facile, opus aggredior. 

Videns tandem adversarios ab impugnatio- 
nibus minime desistentes meum nomen , meam- 
que aestimationem quotidie discerpere , quamvis 
mirabiles effectus in Clinicis observationibus ha- 
berentur , statui , publica experimenta in vivis 
animantibus peragenda, et ob eorum oculos ponere 
veritatem, sperans sic me ab eis errores depulsurum 
cosque in veram sententiam adducturum. 

Et revera omnium Professorum medicae Ar- 

‘ ^ V 

tis , juvenumque medicorum coetu convocato in 
amplo huius Xenodochii Amphitheatro, praesiden- 
tibus praeclarissimis Viris ac Equitibus Domi- 
nico Cotunnio et Antouio Seraentinio , de medi- 
cina benemerentissimis , quorum primus jure me- 
ritoque nomine Nestoris Neapolitanae medicinae 
salutatus fuit, ambo spectatissimi et posterorum me- 
moria celebrandi, optatum opus aggredior. Canes 
et Cuniculos ad opus elegi. 

- > ■ • - • i ■ <• -« 

EXPERIMENTUM I. ‘ 

Duos Cuniculos tractandos proposui, primus 
solutione incitante , alter controstimulante, ut sis 
experirer in utroque phaenomenorum cursum et 
rationem, quorum morte sequuta , facile milii es- 
set morbi mutationes perscrutari, quae ipsis acci- 
dissent. - '< 

Rebus sic dispositis , primo Opii solutionem 
in aqua praebui (j), quo in Anatomica Sectio- 
nis tabula relicto , quinto vel sexto horae mo- 
mento, oculi nimio sunt rubore affecti , specie qua- 
dam feritatis redundantes, dum erat totius corporis 
summa vivacitas ; at paucis interjectis momentis, 
vehementibus contractionibus membrorum , Col- 
li , et vertebrarum musculi , incurvantur ; tan- 
dem cunctis Tetani symptomatibus pressus cu- 
niculus moritur , ejusque membra irrigent. 

Quo dissecto, summa , ac perspicaci Anato- 
mica diligentia , Pulmonum , Ventriculi , et In- 
testinorum vasa , multo sanguine repleta, reperta 
sunt , ac si ardentia essent et inflammata. 

Alteri Cuniculo parem aquae quantitatem 
bene coobatae Lauri Cerasi porrexi ; quumque 
omnes animum observationibus intenderent, statim 
animal se erexit, spumam ex ore ostendens , ac 
paulo post incerto gressu moveri visum est; ac tre- 
mulum, et fluctuans saepius prosternebatur, ac tre- 
mulis motibus se erigebat. Tandem generali ner- 
vorum resolutione, seu Paralysi pressum , in Ta- 
bula distenditur, moriturque. Cum ibi remansis- 
set octo circiter horae momentis, ut dignosci fa- 
cile posset , an illius membra et musculi irriguis- 

■■ 1 r 

( i } Nempe grana duodecim Opii in duabus aquae un- 
ciis soluta. 

scnt , summa adstantium admiratione , molle ac 
flexibile cxtitit. 

Dissecto Cuniculo , Pulmones flaccidi inventi 
sunt, ct absque aliqua rubri coloris tinctura, in- 
teger erat stomachus , ac tantum modica spuma 
iu ejus cavitate reperta fuit. Intestina , ac vi- 
scera adjacentia erant intacta. 

Ex his duobus experimentis rite perspectis , 
quis est Artis Medicae Doctor, qui non agnoscat 
in hisce duobus Pharmacis diversam agendi 
' rationem ? In primo , Tetanus , internae inflam- 
mationi conjunctus ; in secundo nervorum re- 
solutio seu Paralysis, integris permanentibus in- 
terioribus organis ; incitantes igitur stimulant , 
et inflammationem gignunt ; controstimulantes 
vero stimulorum effectus minime afferunt , tam 
in symptomatum specie , quam in intimis affec- 
tionibus. 

t 

EXPERIMENTUM II. 

y 

Hoc experimento conatus sum , controstirau- 
lanti substantia , omnes morbi effectus ab actione 
alicuius incitantis ortos , delere. 

Ad opus elegi Canem , et Cuniculum, prae- 
bens primo tria parva cochlearia ejusdem Opii so- 
lutionis i unum autem , Cuniculo. Quod ad Ca- 
nem attinet , paucis post momentis ab hausta so- 
lutione , oculi rubuere , inquieta quadam artuum 

agitatione , quae statim in Tetanicas contractio- 
nes descivit. Hoc affectionis gradu cognito , ei- 
dem parvum cochlear aquae coobatae lactescentis 
Laim - Cerasi , administravi , quod per gradus 
convulsiyas contractiones amovit, et dimidiae horae 
spatio , Canis integer , ac in pristino sanitati { 
saatu apparuit. Id ipsum cum Cuniculo egi j' in 
Tetaui apparitione , qui etiam octavo horae mo- 
mento integer visus est , ac si numquam Tetani 
stpparatu correptus fnisset. Ambo dein in Cubiculo 
quodam positi sunt, ut facile mihi esset rerum 
cursum discernere , post habitum experimentum. 

Haec duo experimenta satis superque signifi- 
carunt abolitionem effectuum morbi ab incitante, 
opposita substantia Contro-stimulanti. 

\ ■ ’ v 

EXPERIMENTUM III. 

Hoc demonstrat, morbosos validi contro- 
stimulantis effectus deleri , ac superari a quavis 
incitanti potentia. <. 

Canis iterum fortis , ac validus , et alter Cu- 
niculus fuerunt a me parati ad opus. 

Duo exigua cochlearia aquae coobatae Laur 
Cerasi primo praebui , unumque secundo. Canis, 
qui antea incedebat laetus, jucundus , et hilaris , 
quum ei aqua Lauri Cerasi fuisset praebita , hau- 
sta controstimulanti substantia , maestus , langui- 
dusque apparuit : inde ad motum incitatus , lan- 

gtiorem ac tremorem vacillationibus Conjunctura 
ostendit , evidenter paralysin mox adventuram 
portendens, quae pro certo evenisset, ni statim ei 
cochear opiatae solutionis praebuissem, qua hau- 
sta pauca post momenta , integer ac sanus ut 
prius apparuit. Eo ipso temporis momento , co- 
gnoscens Cuniculo paralysim imminere , illico ei 
administravi dimidium consueti cochlearis ejusdem 
Opii solutionis ; et is , non secus ac Canis , in 
pristinum salutis statum devenit; et hi quoque 
pariter alio loco asservati fuerunt. 

.-• J • >. ■ 't' 

EXPERIMENTUM IV.. 

Duo cuniculi paris perfectae sanitatis ad 
opus electi sunt. Ulrique fortis consueta Opii so- 
lutio datur sumenda , et ambos pauca post mo- 
menta Tetanus fere aggreditur. Administratur 
primo, consueta aqua coobata Lauri Cerasi, secundo 
vero , pro hac , validam Tartari stibiati solutio- 
nem praebui (i); atque universali omnium ad- 
miratione , et hi quoque in pristinum valetudinis 
statum rediere ; qui deinceps pariter caute adser- 
vati fuerunt. 



(i) Grana duodecim Tartari stybiati in duabas aquae 

unciis soluta. , 

* 

EXPERMENTUM V. 



Duos alios Cuniculos perfecte pares ad ulti- 
mum experimentum elegi. Quorum primo aquam 
coobatam Lauri Cerasi praebui , et secundo duo 
cochlearia solutionis Tartari stibiati. 

Primo consului, ei administrando dimidium 
consueti cochlearis Laudani liquidi. Cognito in al- 
tero, post quartum quadrantem horae, eodem morbi 
apparatu, cum manifesta paralysi , nolui ei Opii 
solutionem praebere , sed pro hac , eum reficere 
curavi Ammoniacis vaporibus , saepius naribus ad- 
motis.Putabam hac morbi vi Cuniculum moriturum, 
summa animi mei laetitia , paullatim vires re- 
cepit , ita ut post horae dimidium, velox gre- 
ditur ut summa aviditate lactuca parata vesca- 
tur , integras corporis vires revocat , et post 
quindecim dies , aliis conjunctus animantibus, in- 
columis ad nova experimenta adbibetur. 

Praestantissimus Vir Antonius Scmentinius 
. de Medicina benemerentissimus , postquam summa 
diligentia cuncta perspexisset , et mirabiles effec- 
tus ex dictis experimentis sequutos, animo ge- 
stiente , laudasset, sic est loquutus. « Permultas 
utiles , ac laudabiles veritates ad medicinam spe- 
ctanteg , hujusmodi experimenta complectuntur , 
ideoque haud decet , Medicum temere et inconsi- 
derate judicare ». 

Egregius intcrim Doctor Dominus Vinceu- 
tius Stellati , qui omnibus hisce experimentis , 
quae nullum dubitandi locum reliquerant , quum 
adfuisset , alia experimenta his contraria , in vi- 
vis animantibus quoque peragenda instituere exco- 
gitavit, animo reputans sibi facile futurum demon- 
strari , quod praesertim laudatos controstimulau- 
tes nihil aliud sint , nisi incitantes, unamque 
possit ab alio destrui et deleri. Quum vero hu- 
jusmodi experimenta , illustris Professor , prae- 
clarissimae Neapolitanae Academiae ( i ), (quae sum- 
mis ingeniis , ad optima quaeque excogitanda , 
vires et animum addit ) utpote ejusdem socius , 
exhibuisset ; eadem statuit , ut Classis Medicae 
Socii, in praedictam Academiam die constituta con- 
venirent , ibique praedicti Socii Doctoris Stellati 
experimentis adessent. 

Quadam autem die Medicae Classis Doctoribus 
congregatis, praeclarissimis Equitibus, Antonio Se- 
mentinio , et Nicolao Andria , illustribus Profes- 
soribus Petro Rugerio , Justino Marruncellio, cum 
Physicae Professore Antonio Colonna, Doctoris Vin- 
centii Stellati experimenta erant peragenda ; de hoc 

certior factus a quodam meo Auditore, statim ad 
Academiam veni , clarissimos Socios sum enixe 

deprecatus , ut mihi liceret istis novis experimeu- 



(1) Ea dicitur D' IucorsggiarneoCo • 

tis adesse. Administravit revera duobus Cuniculis 
dictos controstimulantcs, alteri scilicet parvum co- 
chlear aquae lauri cerasi, et alteri parem solutio- 
nis tarlari stybiati quantitatem praebuit , et post 
horae quadrantem, nullo sese exserente morbi phae- 
nomeno , praebuit primo parvum solutionis tar- 
tari stybiati cochlear , et secundo paxem aquae 
Lauri Cerasi dosim; ideoque animalia experimen- 
tis subyecta , in eodem pristino statu permanse- 
runt ante et post experimentum. Quibus peractis, 
laetitia gestiens adversarius , triumphum egisse 
putabat. Sed contra res erat ; nam reagentia phar- 
maca , quavis medicinali vi , et efficacia care- 
bant; aqua enim Lauri Cerasi primae distillatio- 
nis usus est , non aqua coobata lactea , et de- 
letcria a me ad opus adhibita; administravit prae- 
terea granum unum tartari stibiati in duodecim 
aquae unciis solutum, non illam quam ego ad- 
ministravi , nempe grana duodecim Tartari sty- 
biati in duobus aquae unciis soluta. 

Hujusmodi Pharmaceutica remedia nullius 
momenti. Cuniculorum statum naturalem iu mor- 
bosum haud immutare poterant , ideoque eorum 
vim impune animantia illa sustinuere. Quandonam 
in istis experimentis perspectus est Tetanus ? 
Quando Paralysis post suos reagentes ? Oportet 
sumina sinceritate uti in rebus naturae perscru- 
tandis, ne fides nobis merito denegetur. 

Post haec , meae demonstrationes , meaque 



Digitized by Google 




i5 

raguraenla aL eo errorem depellere haud valuere; 
quocirca Medicam Classim sum deprecatus , ut 
aliis meis experimentis adesset, quas libenter meis 
precibus annuens , quadam die a me constituta , 
vpluit , ut clarissimi viri Professoresque Dominus 
Petrus Rugerius, Iustinus Marruncellius, et Anto- 
nius Colonna , istis adessent. 

En ad aliud pubblicum experimentum de- 
venio in undem locum ut antea , coram tribus 
praslaudatis Professoribus, utpote a Medica Classi 
ad id constitutis , coram plerisque Medicinas Do- 
ctoribus , aliisque permultis juvenibus artis Me- 
dicae tironibus. 

Aetionem meorum reagentium in primis 
ostendo, duos primos Cuniculos celeriter necando 
primum nempe, Opii solutione, et Lauri Cerasi 
aqua alterum. Dein illa eadem experimenta per- 
ficio, quae supra descripsi , eorumque descriptio- 
nem repetere , inutile duco , quae prospere , fe- 
liciterque cessere. Qua rerum novitate perculsis 
tribus Professoribus ab Academia electis , ac de- 
signatis , unus ex illis , Professor nempe Petrus 
Rugerius e consessu surgens , mihi talia fatur : 
Vel hage , vel illa experimenta sunt falsa: At in 
hisce, medicinalium potentiarum actione, non 
Solum animalium mortem , quae illis subjecta fuere 
perspeximus; verum etiam pene obfirmatas infir- ' 
mitates , profligatas atque deletas , sumus admi- 
rati ; ista igitur tantum oetpa esse fateor. 

Quum se ita res haberet ; egregius Doctor 
Stellati aliqua scripta edidit, quibus suam agendi 
rationem portendit , et sua experimenta , ac pro 
certo habeo , mihiquc persuasum est ueminem in- 
ter sapientes , expertosqe Medicinae cultores ex- 
titisse , qui huic opinioni fidem praestiterit. Ad 
universos Medicinae canones adpello, qui ubique 
semper, docuere , Venena , Opio parata , nunquam 
vino, fervidisque liquoribus deleta fuisse , verum 
Acido Acetico, Ipecacuanha , frigidoque balneo. 
Me docuit pariter , perturbationes ab Antimo- 
nialibus comparatas , activisque Mercurialibus , 
profligatas fuisse Acidis ac Salibus neutris, sed 
solummodo usu recte perpenso concitantium tam 
permanentium , quam diffusibilium. 

At ego in hac oppositione Clinicas meas ob- 
servationes suaviter exequebar , consuetasque le- 
ctiones meis auditoribus quotidie placide propone- 
bam; quum nescio quo fato, quadam die mihi ob- 
viam venit praeclarissimus vir Antonius Sementinios, 
nunquam satis celebratus ac celebrandus ; cum- 
que me sermonem instituens de exposita doctrina, 
eique accomodatis experimentis , de quibus adhuc 
lis erat, is me summopere est cohortatus , ut ei 
manifeste ostenderem vehementis Inflammationis 
organicae curationem , solo controstimulaatium 
' praesidio, absque sanguinis missione, ut de prae- 
dicta doctrina , deque experimentis ei accomodatis 
se facilius redderet certum. Intra unius Mensis spa- 

tium ex quo proluseram me ejus voluntati obsequa- 
tur um, mihi tertia feria Majoris helxlomadae cu- 
randus proponitur Reverendus Dominus Domini- 
cus Gratiosus Ecclesiae Aeerranae Canonicus, qui 
causis pUre rheumaticis pressus, detinebatur ab in- 
firmitatis genere , quod inter Practicos Pneumo- 
niti.': appellatur , in qua ipse recte decumbere 
nesciebat , sed sedens in lecto, in situ verticali 
manebat ; respiratio erat parva atque imperce- 
ptibilis ; gravis dolor internam pectoris partem 
opprimens; tussis molesta, ac frequens; Oculi 
rubei , et ferociam spirantes ; genae rubroobscuro 
colore aspersas ; lingua arida, in cujus medio 
nigra crusta, cum vehementi siti; calor aestuans; 
urinae nimis accensae ; Febris continua et vehe- 
mens; Pulsus- exiles , celeres duri , et rea- 
gentes. 

Hoc vere tristi , vereque horrendo aegritu- 
dinis apparatu , curandum infirmum suscepi , se- 
cundo ab infirmitatis susceptae die Qualuor grana 
Tartari Stibyati m duodecim aqtiae unciis soluta, 
identidem ei sumenda praescripsi toto diei spatio , 
saepius bibendo levissimam Hjdrogalam saccaro 
conditam. Visi infirmum sub vesperum, eumque 
in eodem statu reperi , quo mane fuerat ; eam- 
dem tartari stybiati solutionem , noctis spatio su- 
mendam, consuetae levissimae hydrogalae conjun- 
ctam ei praescripsi. Postero die primo mane eum 
invisi, eadem phaenomeaa morbi, in eodem gradu 

esse cognovi, sitim vero non tam\ei molestam, nt 
hesterno dic ; pro tartari stibiati solutione tunc 
drachmam unam Ckcrmes mineralis in sex par- 
tes distri&utam ei praescripsi , quarum una singulis 
bihoriis ei esset sumenda cum consueta hydrogala , 
et interim effeci , ut parentes in consilium acci- 
rent optimum Professorem Semeotinium , qui sta- 
tim non interfuit , aliis curis distentus ; tamen 
in crastinum hora post meridiem tertia venturum 
pollicitus est. Iterum vespere visitans infirmum, 
cum inveni aliquantulum a morbo levatum , cum 
respiratione haud difficili , et pulsuum arteriis , 
quaj pauiatim expediebantur ; eamdem Chermes 
quantitatem iteravi et hidrogalae toto noctis spatio. 
Altero die primo mane eum observavi in melius 
procedentem , somno enim quieverat dorso pul- 
vinari innixo , paucissimis licet momentis , ideo- 
que alacriter et constanter eumdem medendi mo- 
dum sum prosequutus , ipsam nempe Chermes 
quantitatem praescribendo. 

Hora constituta Professor Sementinius inter- 
fuit, et morbo summa diligentia perspecto , talem 
rCperit, qualem ei descripseram» De noh adbibita 
sanguinis missione in hujusmodi infirmitate , ver? 
ba cum ipso feci ; praeterea dixi , me ad aegroti 
levamen , tartarum stibiatum cum hydrogalae po- 
tione praescripsisse ; pro tartaro dein Chermes 
minerale praebuisse , generiee medicamina expo- 
nendo , eorundem vero quantitates reticendo , de 

quibus quum praeclarissimus Professor mc irttcrro- 
gasset , nulla interjecta mora ei medicaminum 
quantitates , quibus usus fueram medendo , lae- 
tus , et alacer patefeci. 

Quantitatem, potentiamque medicaminumad- 
miratus , eja , inquit , eodem perge modo , nam 
non omittam singularibus hisce experimentis tecum 
interesse; easdem Chermes quantitates , eamdem- 
que levissimam hydrogalam , ipsius noctis spatio 
sumendas praescripsi ; et revera quinto ab infir- 
mitate die visitatum ab utroque nostram, in me- 
liorem valetudinis gradum redditum reperimus : 
humida lingua erat ac detersa; facilis respiratio ac 
ampla , m» ior ad tussim incitatio ; genae ru- 
brae , nec obscuri coloris , ut antea ; haud mo- 
lesta , sed tolerabilis # sitis ; urinae non adeo ru- 
bentes ; nulla ventris dejectio ; haud insomnis ut 
ante, sed placide somnum carpserat, paucis licet 
momentis. Arteriae minus durae , et magis expan- 
sae. Susceptum medelae modum prosequor ; ad 
vesperum illum adieushaud anxium reperi , nam 
libere , ac expedite lpquebatur , eadem quantita- 
te ei administrata ; altero die primo mane eum 
invisens inveni satis superque viribus depressum , 
pallenti vultu exiguo njadore asperso , respira- 
tione ampla nec interclusa ; mollibus arteriis et 
expansis; Urinas vidi paleares; linguam decolorem 
ct humidam; sed nocte praecedente placido somno 
aliquot iutegris horis quieverat. Quibus phacnome- 

fcis detectis , cognovi , nimiam fuisse , niinisque 
controstimulantium actionem protractam , ideoque 
ovi vitellum in aqua calida et saccharo solutum 
ei sumendum praebui, statimque ad tranquillitatis 
statum rediit; quod levaminis genus, alternis ho- 
ris adhibendum proposui ; ad vesperum vero , 
infirmum reperi , licet debilem , levatum tamen , 
vehementis Pneumonitidis toleratis doloribus. Se- 
ptimo dcin ab infirmitate die, fere convalescentem 
inveni, nulla prorsus medicina adhibita, nisi solis 
nutrientibus juribus. Postero die , octavo nempe 
a morbi invasione, morbus , coxitro-stimulantiurn 
vi perfecte deletus , desiit. Qua bene gesta cu- 
ratione, egregius ille Professor , meae opinioni 

de controstimulantium actione acquievit. 

> 

- De Petechiali contagione in magno liujus 
urbis Xenodochio Trinitatis exorta, anno millesi- 
mo octingentesimo decimo secundo, haud loquar , 
a qua ego solus immunis , ac liber evasi ; ibi e- 
nim ne unus quidem ex innumeris aegrotantibus 
qui peteckiis infecti, mihi concreditis, fuerant, pe. 
riit, solo mirabilium antimonialium praesidio , ac 
balneis leviter tepentibus usu: idque toto aestivi 
temporis spatio constanter evenit. 

Solum de sequenti observatione hic verba 
faciam , qua evidenter duorum oppositorum agen- 
tium actio perspicitur. 

Optimus Medicus Dominus Francus Rrisati , 
febrili morbo correptus, qui prima morbi iuvasio- 

ne omnia vehementis synochne symptomata mon- 
strabat , sed rei exitus hisce principiis non respon- 
dit. Defunctus Doctor Antonius Scudieri ante me 
vocatus ut adesset aegroto, aeineticum ex decem. 
Ipecacuanhae granis ei dedit , cujus ope plures 
viscosae lymphae vomitus obtinentur. Dum vespere 
a nobis visitatus , alter febrilis accessus inventus 
fuit , multo fervore , gravissimo capitis dolore , 
rubro vultu , lingua arida ac rubra , urina in- 
flammata, pulsibus duris et reagentibus conjunctus; 
qua de re communi consensu, urgente nocte , 
potio citrico-nitrata aegroto data fuit. Postero die 
febris omnino remissa, aegerque absque ullo mado- 
re erat. Doctor Scudieri ei Corticem Peruviauum 
administrare consulebat, cui obstiti, et contra granum 
tinum Tartari stybiati in sex aquae unciis solutum, 
per cpicrasiin, et ante novam febris accessionem su- 
mendum praescripsi, quae iterum circa horam post 
meridiem supervenit. Vespere autem symptomata 
erant validissima et praecipue aestus, sitis, agitatio, 
et anxietas; quapropter Citricae potiones tam sim- 
plices , quam nitratae adhibitae luerunt. Tota 
nocte multo aestuans , et agitatus fuit. Mane , 
petechiis universim obrutus, febri parum remis- 
sa, lingua arida et circa medium nigra, inventus 
fuit. Tartari stybiati grana duo in sex aquae 
unciis usque ad novum febris accessum iterantur, 
qui una cura postremo petechiarum incremento 
lenior, quam vespere praecedenti a nobis perspi- 

citur. Dcnuo eadem tartari stybiati quantitas, po- 
tionesque critrieo-nitratae ministrantur. Aegro- 
tus miuus agitatus aliquid somni carpere potuit. 
Eadem methodo usus sum. Quintus fjbbris acces- 
sus , una cum permagno capitis dolore , pete- 
chiis valde rubeis , et iisdem symptomatibus su- 
pervenit. Tota nocte eadem remedia sunt adhi- 
bita, quae fuit praecedenti similis. Sexta die prae- 
ter tartarum stybiatum , et solitas refrigerantes 
potiones , frigidiusculum adhibui balneum , ut 
in proxima febris invasione , aestus , et capitis 
dolor temperarentur, quae vere minus aestuans , 
miliqui capitis dolori consociata fuit. Nulla ia 
remediis mutatio : nox pacatior advenit. Septima 
die , mane , praeter praedicta remedia , ei duo 
Clysmata adhibentur , ex quibus paucaruin 
Scybalarwn evacuatio obtinetur. Novus febris ac- 
cessus iisdem se prodit symptomatibus , ideoque 
iisdem usus sum medicamentis. Proximo mane 
omnino in melius progrediebatur aegrotus, etenim 
lingua erat humida, nigraque crusta carens ; uri- 
nae quasi naturales , pulsus non adeo reagentes, 
petechiaeque roseae , neque tam inflammatae. 
Medelam recte institutam prosequor; 

Circa meridiem , et ante octavi accessum ab 
alio medico visitatus est, qui cum aegroto, suis- 
que propinquis sermonem habens , dixit , elapso 
primo septenario , morbi adspectum mutatum 
esse , et idcirco excitantium actionem explorare 

«pus esse ; quapropter mixturam ex aqua me- 
lissae , cynnamomo , cliinae magisterio , aethere 
sulphurieo , et florum aurantiorum syrupo con- 
fectam , cujus quatuor cochlearia duobus vicibus 
praebita mox fuere ,• praescripsit. Statim post al- 
teram exhibitionem , octava febris accessio gra- 
vior novisque metuendis simptoraatibus, idest ca- 
pitis oppressione , - sensuum doperditione , delirio, 
summaque agitatione, stipata erumpit. Venter 
mefeorizatur , et saepe sepius prodit singultus , 
petechicie rubro - obscurae fiunt; lingua arida, 
nigraque crusta denuo obtegitur. 

Propter novos expeditos incidentes ab ejus 
vocatus consanguineis mihi in. animum iuducere, 
quomodo in octava febri morbi adspectus mutor 
potuisset , nesciebam ; qua de re , quod jam jam 
evenerat , mihi exposuere. Eum equidem fuis- 
sem relicturus , sed amici incolumitas cara prae 
aliis erat mihi; quamobrem extemplo solutionem 
quatuor granorum tartari stybiati , cum dimidia 
drachma nitri in octo aquae unciis permixta , 
super abdomen nivis cataplasma , et circa secun- 
dam noctis lioram balneum quidem frigidum, 
praescripsi- Per haec*remedia , ad eum mane adi- 
ens, ab elapsis Symptomatibus, restauratum inveni. 
Itaque eadem valde indicata methodo instamus. 

Idem medicus iterum venit , ut aegrotum 
viseret post meridiem , eventuque a conjunctis 

audito, etiam in eadem perseverat opinione : et 
censet pathologicam condi tionemy/ogoseos in aliam 
debilitatis commutatam esse , temere muscum , 
quoad dosirn duodeviginti granorum, in sex pil- 
iulas redactum , praescripsit ; ut earum , quae a 
pharmacopola ejus visitationis socio , protinus 
aegri domum missae sunt , una singulis bihoriis 
ipsi ministrarjptur; sed consanguinei tristium sym- 
ptomatum a praedicta incitanti solutione effecto- 
rum memores ei muscum afferre noluere , cujus 
vel solo odore symptomata omnia reviviscunt. 
Aegrum vespere visens , nono febris accessu la- 
borantem , musci odorem naribus percepi , qui 
mihi eodem modo quo receptum erat , quemque 
jussi in latrinam projici, ab ejus conjunctis ostensus 
fuit ; contra jubeo eadem remedia adhiberi tota 
sequutura nocte; quae minus iufesta fuit. Mane 
febris majorem ostendit remissionem , petechiae 
denuo roseum colorem acquisiv erunt , urinaeque 
prodierunt paleares ; atque ab incepta methodo 
nulla mutatio- Iisdem fere symptomatibus pro- 
greditur febris ad decimum tertium usque diem, 
quo venter magis meteorizatur , ructus , flatus- 
que sequuntur; Capitis dolor acrior factus; Fe- 
bris vividior pulsibus interrupte intermittentibus. 
Tartaro Stybiato pulveres Domini Iamesii substi- 
tui, cum laevissimo jusculo, balneoque tepido 
conjunctos, quod per totam noctem , qua aeger 
multum fuit agitatus, et pervigilio afflictus , 

prosecutus sum. Cum febris declinare incepit , 
ecce repente quamplurimae alvinae dejectiones , 
atramenti colorem habentes , et faetidissimae , 
quae febris petcchialis solutionem attulerunt, mei- 
que aegroti amici incolumitatem reddidere. 

In eadem infirmitate eodem fere tempore, Mili- 
taris Xenodochii Medicinae Chirurgiaeque Doc- 
tores , Domini Rossi , Vinci , Colella- , Terrusi , 
et Triuchera eadem methodo a me pertractati 
fuere. Solum doctor Borelli ab alio Medico po- 
tentioribus incitantibus pressus , undecima febris 
die extremum subiit fatum. 

Post tot denique disputationes, tantasque di- 
sceptationes puto causam obtinuisse, ac in judicio 
superasse , dum omnes medicinae Doctores heic 
adstantes , nec non qui in hac alma urbe , qui 
iu toto hoc Regno medicorum officio funguntur, 
omnes inquam, novae Scientiae medicae Italicae se 
fautores profitentur. 

Instauratio tertia ex puro trascendentali Sy- 
stemate orta Homoeopatlua scilicet est, quae sum- 
mo immortalis Samuelis Hahncmanni ingenio u- 
tique debetur , qui mirum quantum de medici- 
na, hominumque salute promeruit. Doctissimus, hic 
Senexque Medicus novum perrupit iter quod nemo 
unquam abllippocrate ad nostram usqueaetatem ten- 
tare ausus est. Omnes pharmaceuticae , nobis cogni- 
tae, atque ad curandos inorhosadhihitae substantiae, 
uuuquum sano homini fuerunt adhuc admotae , 

ut diversae interiores dyn amicae vicissitudines 
observarentur ex therapeutica earum virtute pro- 
fectae , non minus quam symptomata quae eas co- 
mitantur. Hac de causa, ejusmodi medicamina per- 
tentans , cum , ne dum de se ipso , suaque fa- 
milia periculum fecisset, sed etiam complures 
annos maximum recte valentium hominum nume- 
rum , non ejusdem aetatis, nec sexus ,nec tem- 
peramenti secum domi habuisset; studuit perscru- 
tari , adcuratinsque observare morbosos effectus 
ab iis manantes. Itemque quovis in remedio, diu- 
turna , et numquam per plures annos intermis- 
sa perquisitione, omnium peculiarium, variorum- 
que Symptomatum summam, quae exquisitas mor- 
borum vicissitudines sequuntur , adcuratissime 
collegit ; nobisque hac de re sapientissimum 
medicarum legum Codicem constituit , quo duce 
cum in seligendis tum in adhibendis morborum 
remediis , per salebrosam nostrae Medicae Artis 
semitam tutissime progredi possemus. 

Huic bene auspicato Hahnemani incepto* no- 
vum aliquid addere opus erat ; et primo ad me- 
tam gressui secundus gressus accessit. Ille thera- 
peuticarum substantiarum symptomatum sum- 
mam, diversorum morborum symptomatum sum- 
mam sapienter adposuit , simulque compara- 
vit , et de effectibus hinc inde manantibus di- 
judicavit. In hoc impiger ille prescrutator plu- 
rimum adlaboravit , nec novo hoc ausu excidit ; 

secundaque fortuna semper usas est. Ita abstra- 
ctae illationes , argumentationum sophismata , et 
metaphysica medicae facultatis systemata, quae no- 
stris Scholis jamdiu invaluerant , factis , repeti- 
tisque observationibus locum cessere. Hinc factum 
est , ut Hahnemannius pro certo habuerit, interio- 
res morborum affectiones nostrum omnino captum 
effugere : nosque id tantummodo assequi posse , ut 
observatis omnibus iis symptomatibus , quae in a* 
liquo palam fiunt, isthaec symptomata expunga- 
mus; iisque repulsis, morbi vis penitus expella- 
tur. Vide nunc sis, quibus verbis Hahnemaunius 
utatur ■» 

» Morbus est quaedam dynami ca vicissilu- 
» do in interiore humani corporis constitutione , 
» quae si omnia morbi symptomata persequi ve- 
» limus, obscure se nobis exhibet , nosque deci- 
» pit , si quando eam adsequuti esse videamur. 

Vicissitudines, quae in interiori corporis con- 
stitutione fiunt , nostris sensibus minime subjici- 
untur : et illae quae sub sensus nostros cadunt , 
quasque dicimus symptomata , eae sunt, quas 
morbum dicimus. At quid aliud est , quod Me- 
dico subjicitur., quam symptomatum summa? et 
circum quae Medicorum cura versanda est , ut 
morbis medeatur. 

Sedulus perscrutator modo , veritati favere 
voluerit, et Metapliysicarum perquisitionum levi- 
tatem noverit , quae nullis nituntur experimentis 

is profecto quovis in morbo nihil aliud deprehen- 
dit , nisi varietatem quamdam , mutationemque in 
corporis animique sanitate , nostris sensibus ex- 
positam : non adspiciet quam signa , accidentia , 
atque aegrotantium symptomata, valetudinis nem- 
pe mutationem, perturbatlonemque , qua priscae 
sanitatis status cujusvis e populo labefactatus sit 
facili negotio cognoverit. Horum omnium ad- 
parentium symptomatum collectio , quaevis mor- 
bi natura , quaeve vis sit , repraesentat. Utque 
in quovis morbo sola symptomata nobis occur- 
runt, ita ab iis tantum remedia indicanda sunt 
unicuique curationi magis accommodata. Ope- 
rae praetium est, omnia Symptomata, quae veram 
. interni morbi imaginem quasi in speculo constitu- 
unt, unicum censeri objectum, cui Medicus in seli- 
gendo remedio sese adcomraoJare debet, unicum 
inquam objectum quod cognoscendum , et artis 
ope ad reddendam sanitatem abolendum est. 

Interior invisibilis mutatio , omniaque sym- 
ptomata simul necessario vinculo , et unitate tan- 
ta conjuncta sunt, quae totam morbi extensionem, 
indicant , ut ea se simul monstrare , et evane- 
scere debeant. Quapropter remediorum virtute 
devictis atque fugatis omnibus symptomatum phae- 
nomenis , interior dynamica mutatio simul deleri 
et evanescere debet. 

Medicamenta autem ut sanitatem restituere 
possint , permutandi humanae sanitatis conditio- 

nem potentia praedita esse debent , et in hac 
proprietate earum virtus therapeutica consistit, vir- 
tus quae in intima eorum substautia dynamice 

conjuncta invenitur , quaeque a nobis intellectus 
viribus cognosci non potest, sed experientia solum, 
Omnia solum symptomata , quid in morbis 
destruendum 'sit ad reddendam sanitatem nobis 

t 

detegere possunt , quoniam medicamentorum vis 
therapeutica patefaciendi morbifera symptomata 
in sanis hominibus proprietatem, facultatemque pos- 
sidet. Quapropter in morborum curatione ea re- 
media, Omoeopathica lege, sunt investiganda, eli- 
gendaque , quae in hominibus bene valentibus 
symptomata excitent maxima ex parte similia iis 
quae ad morbum naturalem spectant , excitant 
scilicet morbum artificialem naturali similem. 

Hoc Ilomoeopathicuin principium nos docet 
in corporibus vivis et organicis , dynamicam 
debiliorem affectionem, permanente quidem modo, 
ab alia potentiori deleri , tametsi , quoad suam 
essentiam ab illa differat, dum est ei valde similis 
quoad modum, quo manifestatur ; sine hac diffe- 
rentia inter duas mo rbiferas potentias, quoad ea- 
rum essentiam , utri usque curatio impossibilis e- 
vaderet, cum etiam quammaxiine suis symptoma- 
tibus comparentur , et quamquam altera poten* 
tior esset. Hac ratione, tutissimo quoque , diu- 
turnoque modo non solum physicae corporis affe- 
ctiones , sed etiam animi incolumitati restituuntur. 

Ornatissimi socii , vos deprecor ne de no- 
va Halinemani medendi doctrina vestrum ju- 
dicium festinetis, cum judicia intellectualia , quae 
experientiam ducem et magistram non habent , 
semper fallacia esse debeant: et denuo ad ineun- 
dam observationis , factorumque semitam vos ex- 
hortor, quae a juvantibus et laedentibus nobis se- 
curum ostendet iter, quod tum propter scientiae 
cum propter humani generis utilitatem sequi de- 
bemus. 

Si animo enim vere medico praediti et 
aequo in curandis morbis experientiae vias ex- 
plerare exoptatis , et agnoscere , an medicina- 
rum fere imponderabilium actio ad id respon- 
deat , ad impugnanda primum periculosa sangui- 
nis profluvia , praecipueque haemoptysim , quae 
suis consequentiis aegroto simul ac medico timo- 
rem incutiunt , vos hortor. Deinde hanc adhibete 
methodum ad febres exanthematicas curandas, nec 
de iis loquor quae adeo benignae naturae sunt, ut 
sibimet etiam relictae evanescunt , sed de vehe- 

A 

mentioribus , complicatisque, quae necessario cer- 
tum, periculosumque stadium sunt percursurae ; 
pariter ad chronicas affectiones, praecipueque ner- 
vosas eadem via adeedite: atque ita de veritate 
omnino , atque intime certiores fietis et qua me- 
dicorum magna pars involvitur , incredulitatem 
refelletis. Hisce factis igitur vos animo aucti , 
suasique da vera dosium infinitesimalium medica- 

mentorum actione atque potentia , sine ulla hae- 
sitatione gravissimos, periculosissimosque morbos 
aggredimini. 

Quamplurimas equidem curationum observa- 
tiones et de perpaucis infelici exitu coronatis 
hic referre possem, quo, quid adhuc de medica 
Hannemanni doctrina exposui, comprobarem, ni 
patient» vestra abuti vererer. De tribus interea 
hisce ultimis medicae doctrinae instaurationibus 
loquutus vobis coram aliquod criticum examen 
minime afferre ausus sum, cum fautor, propugna- 
torque essem. Verum ia iis tantum immorabor , 
quae quid discriminis inter eas sit, valeant in- 

